রোহিঙ্গাদের নির্বাসন-জীবনযাত্রা সম্পর্কিত মামলা শুনবে সুপ্রিম কোর্ট

নয়াদিল্লি: রোহিঙ্গাদের (Rohinga) ভারত থেকে নির্বাসন এবং তাদের জীবনযাত্রা সম্পর্কিত মামলা ৮ মে শুনবে সুপ্রিম কোর্ট (Supreme Court)। মায়ানমার থেকে বিতাড়িত এবং যাদের কোনও দেশ সরকারিভাবে আশ্রয় দিতে নারাজ সেই রোহিঙ্গাদের ভারত থেকে ফেরত পাঠানো এবং এখানকার জীবনযাত্রা নিয়ে গুচ্ছ মামলার শুনানি হতে চলেছে ৮ মে। অন্তত ১৮ থেকে ১৯টি মামলা বিচারাধীন বলে জানা গিয়েছে।

আদালতের নির্দেশে গঠিত কমিটি রোহিঙ্গাদের জীবনযাত্রার মান নিয়ে রিপোর্ট জমা দিয়েছে। এই প্রসঙ্গে সিদ্ধান্ত হওয়ার আগে লিগাল সার্ভিসেস অথরিটি (Legal Services Authority) বা অন্য কোনও কর্তৃপক্ষকে দিয়ে তাদের প্রকৃত পরিস্থিতি খতিয়ে দেখার আরজি জানানো হয়। যদিও বিচারপতি সূর্য কান্তের (Justice Surya Kanta) নেতৃত্বাধীন ডিভিশন বেঞ্চ এই আবেদনে সাড়া দেয়নি।

আরও পড়ুন: এর মধ্যে ১৩.২৭ লক্ষ অ্যাকাউন্টের বিরুদ্ধে কোনও অভিযোগই ছিল না

রোহিঙ্গা পরিবারের শিশুদের স্কুলে ভর্তি সংক্রান্ত বিষয় এর আগে আদালতে উত্থাপিত হয়েছিল। ওই শিশুরা কোথাকার বাসিন্দা, তা আগে নির্ধারণ হওয়া দরকার বলে জানায় আদালত।